MÄRTRITE HÄÄL
Märter, ladina keeles martyr, muinaskreeka-martyr
1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
väärkoheldakse
vangistatakse
piinatakse
iga päev
Heebrea 13:3: "Pidage meeles vange, nagu te oleksite kaasvangid
ja kurja kannatajaid, sest ka teie olete alles maises ihus."
Tänapäeva maailmas kannatab 220 miljonit kristlast
neile suunatud agressiivse tagakiusu käes.
Neid vangistatakse, piinatakse ja tapetakse.
Vabade maade kristlastena
on me ülesandeks seista nende kõrval.
Ühisrindena ulatada neile abikäsi.
Nad ei pea kogema, et nad jäävad üksi.
Edastame teateid Indiast,
kus surnud ohvrite arv kasvab jätkuvalt,
kui hindusõdurite poolt rünnati kristlasi riigi 12 osariigis.
Rünnakud algasid 2008. a augustis, peale hindujuhi mõrvamist.
Maosissid tunnistasid mõrva, peavad hindud süüdlaseks kristlasi.
Äärmuslikud hindud, kes taotlevad, et Indias oleks vaid hinduism,
soovivad surmaähvardusel pöörata inimesi hinduismi.
Üle 50 inimese on surnud ja enam kui 18 000 vigastatud
ning kümned tuhanded on kodudest välja aetud.
George Thomas CBN'st küsitles ellujäänud kristlasi
ja peab olukorda murettekitavaks.
Nad nõudsid temalt,
et ta eitaks Jumalat ja pöörduks hinduismi.
Ta keeldus.
Nägin, kuidas hindud kallasid mu naisevenna bensiiniga üle.
Ta põletati elusalt.
Nad piirasid kiriku ümber ja põletasid selle maha.
Kuulsin, kuidas nad tulid mu maja juurde
ning hüüdsid: "Tulge välja, te ei kuulu siia, kristlased.
Kui te Jumal elab, siis tulge välja, kristlased!"
Nad murdsid majja, peksid mind ja tirisid mu välja.
Üks võttis mõõga välja ja teisel oli kirves käes.
Haarasin kolm last ja põgenesime elu eest džunglisse.
Olime seal päevi ilma vee ja toiduta.
Siin, India idaosas süüdistatakse hinduäärmuslasi kampaanias,
millega tahetakse kristlased maa-alalt hävitada.
Hindud tahtsid, et pöörduksime tagasi hinduismi.
Nad ütlesid, et kui loobume ristiusust, võime siia jääda.
Muidu põletatakse meie majad ning peame külast lahkuma.
Dalitid moodustavad 20% India üle miljardilisest elanikkonnast.
Hindud peavad neid inimestena kõlbmatuteks.
Kristlaste sõnul soovivad nad pöörduda kristlusesse,
et pageda 300-aastasest kastisüsteemist.
Dalitid otsivad vabaks saamiseks kõikvõimalikke mooduseid.
Ristiusk annab vabaduse.
Hindu jumalad ei aidanud mind
ega andnud mulle rahu ega aidanud mu probleemides.
Ristiusk andis mulle tõelise rahu ja vabaduse kastisüsteemist.
Mõned hindud süüdistavad kristlasi dalitide vägisi uskupööramises.
Kristlased kasutavad nende pööramiseks altkäemaksu.
Kristlikud misjonärid on Indiale suur oht.
Prakash Sharma on äärmushindude Bajrang Dal liikumise võtmeisik.
Liikumist kahtlustatakse kristlaste vastastes rünnakutes.
Sõnum kristlastele on: "Lõpetage uskupööramine!"
Vägivald Orissas on hindude reaktsioon sellele.
Tere tulemast, misjoniühingu "Stefanus Lähetys"
eestkõneleja Marika Lehtonen. - Tänan.
Nägime üsna traagilist dokumentaali Indias olevast tagakiusust,
mis räägib väga traagilisest olukorrast Orissa osariigis.
Mida tähendab olukord kohalikule kristlikule kogudusele?
2007. a detsembrist
on Orissa osariigi kristlased olnud vägivalla laine sihtmärk.
Jeesus ütles, et meid hakatakse minu nime pärast taga kiusama.
Veel öeldakse, et neid,
kes käivad koos Jumalaga, kiusatakse taga.
Sealsed kristlased mõistavad, et tagakius on osa nende elust.
Tihti tagakius hajutab kogudusi, kuid samas see ühendab uskujaid.
Uskujad mõistavad, et neil on ühine vaenlane.
Võitlus pole liha ja vere vastu
vaid taevaaluste kurjuse jõudude vastu.
Seetõttu võideldakse ühiselt kurjuse vastu.
Seega, kui see puudutab mind, puudutab see ka naabrit.
Vaenlase vastu ei saa ilma Jeesuseta, kuid ei saa ka väikese grupina.
Selles, mis puudutab meid võimsalt, vajame võimalikult suurt taustajõudu.
Jah, üheskoos kogetakse suuremat jõudu.
Isand on lubanud olla seal, kus kaks või kolm on koos Ta nimel.
Soomes kuuleme neist asjust vähe ning meedia on üsna vait.
Meedia kajastas Orissa olukorda väga napilt.
Milles on küsimus?
Kas see on Soome meedia vaikimine või pidurdab midagi muud?
Press kasutab väga erinevaid allikaid, võib olla,
et neil puuduvad kristlikud allikad, kust saaks infot tagakiusude kohta.
Faktoriks on ka et sellised uudised ei ületada uudiskünnist.
Kui uudiste toimetaja ise ei ole huvitatud kristlikest väärtustest,
siis ta ei vali sellist uudist kajastamiseks.
India puhul valitsevad mõnedes osariikides hindud.
Nad hoiavad infot kinni.
Nii saab avalikuks vaid murdosa kristlastele suunatud rünnakutest.
Teisisõnu nad ei soovi sellist infot levitada.
Nii on.
Sellest on väga kahju.
Kas tagakius toimub vaid Orissas või ka mujal Indias?
Tagakiusu on ka mujal Orissa lähistel.
Chhatishgarhis, Andhra Pradeshis, Punjabis, Karnatakas,
ka Keralas, mis tuntud osariigina, kus kristlased on enamuses.
Kuskil mujal pole tagakius nii laialdane kui Orissas.
Kas mängus on veel midagi peale kristlaste tagakiusu,
mis mõjutab sealset olukorda?
Kohe on tulemas valimised ja hindud tahavad tõsta rahvustunnet.
Usun, et see on põhjus, miks hindud tahavad olla nähtavad.
Stefanus Lähetys on toetanud kohalikke pastoreid Orissas.
Oled olnud vastutav isik pastorite toetusprojektis.
Palun räägi sellest projektist.
Soomes on kristlasi, kes palvetavad kindla pastori või evangelisti eest.
Palvetöö ongi tähtsaim, mida nende eest tehakse.
Nende toetajate abil saame aidata pastoreid evangeeliumitöös.
Oleme neile soetanud jagamiseks piibleid ja kristlikku kirjandust.
Paljudel pastoritel on vastutus kahe või enama koguduse eest.
Oleme hankinud liikumisvahendid, et nad saaksid teenida Jumala lapsi.
Käisid Indias kohtumas inimestega, kes võtavad projekti abi vastu.
Mis jäi kõige enam meelde?
Kogen muret, kui kohtun pastorite ja evangelistidega.
Mure sellepärast, mida nad on pidanud kogema ja läbi käima.
Kohtusime nendega, et jagada nende kogetud taaka.
Nad väga hindavad seda,
et tuleme kaugest Soomest neid julgustama.
Sel kombel trööstime neid ning kinnitame,
et oleme koos nendega ja Kristuse ihu on üks.
Kui üks liige kannatab, kannatavad kõik.
See aitab neid usus püsida ja edasi minna.
Seal polnud masendust
vaid kõigil oli südames jätkata taeva teedel.
Stefanus Lähetys esitab ka petitsioone.
Keda soovitakse selle tegevuse kaudu mõjutada?
Petitsioonide kaudu tahetakse mõjutada konkreetse maa valitsust,
kas presidenti, peaministrit, sise- või välisministrit
või mõnikord ka Soomes tegutsevate suursaatkondade suursaadikuid.
Kas see on aidanud ning omanud tulemust?
Meil on petitsioonigrupp Stefanus Lähetyses.
Nad saadavad konkreetse vangi kohta petitsiooni.
Kui võimud mõistavad,
et vangi olukord on saanud ilmsiks riigist väljapool,
siis enamjaolt see mõjutab olukorda.
Vang saab parema kohtlemise ning saab kohtuda omastega.
Võibolla saab ka paremat toitu.
Väärkohtlemine ja piinamine lõppevad.
Kohtuotsused vangistuse pikkuse kohta on lühenenud.
Nii mõnedki on pääsenud vabaks.
India puhul kas saame jõuda mõne tähtsa mõjuisikuni
või jõuda maa valitsuseni, et nad muudaksid olukorda?
2007. a lõpus algas Orissa osariigis suuremõõtmeline tagakius.
Tuhanded kristlased kaotasid kodu.
Kümned tuhanded sattusid riigi poolt rajatud laagritesse.
Olime sellest kõigest teadlikud.
Teadsime ka, et peaminister Matti Vanhanen reisis Indiasse.
Ta läks kohtuma peaminister Singhiga.
Lähetys nõukogu liikme,
Kristlike Demokraatide esimehe
Päivi Räsäneni abiga koostasime petitsiooni,
mille allkirjastas suur hulk organisatsioone.
Andsime selle petitsiooni peaminister Matti Vanhasele,
kes edastas selle peaminister Singhile.
Kas see aitas?
Seda probleemi tunnustati osariigi valitsuse tasemel.
Orissa vägivald on kõige jubedam kristlaste vastane rünnak Indias.
Vähemalt 56 inimest on surnud ja u 70 000 kodudest põgenenud.
Vägivald on levimas Karnatakasse, Keralasse ja teistesse osariikidesse.
Pinged kasvavad ka pealinnas New Delhis.
Räägitakse etnilisest puhastusest, kus paremäärmuslikud hindud
põletavad kristlaste maju, ärisid, kirikuid ja isegi orbudekodusid.
Üks naine põletati elusalt, kui ta üritas kaitsta lastekodu lapsi.
Vägivald algas, kui maosissid tapsid hindu juhi ja neli jüngrit.
Kuigi kommunistid tunnistasid tegu, süüdistasid äärmushindud kristlasi,
sest nende juht oli hindude kristlusse pöördumise vastu.
Nüüd sunnivad sissid kristlasi
surma ähvardusel pöörduma tagasi hinduismi.
Pinged kasvavad,
sest dalitid ehk puutumatud on pöördunud kristlusesse.
George Thomas CBN-ist selgitas vägivalla tausta.
Hindud ähvardasid meid ja ütlesid, et India kuulub vaid hindudele.
Nad lubasid meid tappa, kui ehitame oma kirikud uuesti üles.
Nad lubasid meid tükeldada, nii nagu kirikuidki.
Kas vägivald Kandamas võib veelgi kasvada?
Vägivallas kahtlustatav mees räägib CBN-ile,
et rahu tuleb alles siis, kui India kristlased lõpetavad pööramistöö.
Radikaalsed rühmitused nõuavad Indiat vaid hindudele,
mida paljud inimesed peavad fundamentalismiks.
Radikaalid tahavad hävitada
India mainet sekulaarse ja demokraatliku riigina.
Nad tahavad Indiale hinduistlikku identiteeti.
Ram Mahdav esindab äärmushindude gruppi RSS.
Tema rühmitus väidab,
et hindud on loonud India kultuuri ja et nemad on aaria rassi jätkajad
ning kõik teised on võõrad või vallutajad.
Orissa rahutuste ajal põlesid nii kristlaste kodud kui kirikud.
Selles olukorras oli vaja abi.
Kümned tuhanded inimesed kaotasid kodu, sajad kirikud põletati.
Kuidas meie, soomlased, võiksime neid aidata?
Kas Stefanus Lähetys kavatseb midagi ette võtta?
Käisime detsembris seal
ning kuulasime pastorite, evangelistide ja teiste lugusid
olukorrast nende kodukülades ja põgenikelaagrites.
Korraldasime India koostööpartneriga abipaki projekti "Life back".
Koostööpartner toimetab need pakid abi vajavatele kristlastele.
Pakkides on tekid, toit, lauanõud, riided ja loomulikult piibel.
Loodame, et kui nad naasevad koju, aitab see neid taas alustada.
Kuidas sa näed kodukülla tagasi minemist?
Kuidas naabrid suhtuvad ja üldse...
Kui rääkisid nendega rääkisid, mida nad sellest ise arvasid?
Põgenikelaagrites on tuhandeid, sest neil pole kuhugi naasta.
Neil pole ka sugulasi, kelle juurde võiks minna.
Mõned ei saa tagasi minna,
sest neid on ootab agressiivne vastuvõtt.
Tihtilugu pole naabrid agressiivsed vaid on jõuk manipuleeritud hindusid.
Nad on äärmiselt sõjakad ja kipuvad neile kallale.
Tihtipeale pole naabritega mingeid probleeme.
Olukord on keeruline, kui ees on selline agressiivne jõuk.
Millist abi saadakse põgenikelaagrites ning kuidas neisse suhtutakse?
Kas India valitsus aitab kuidagi?
Räägi sellest.
Kurb, kuid ka nendes laagrites on olukord väga keeruline.
Mõned põgenevad ööseks kõrbe,
sest hindud ründavad ka põgenikelaagreid.
Isegi kui politsei ja armee turvab neid,
on nende arv väike võrreldes suurte hindu jõududega.
Hindud mürgitavad joogivett laagrites ning tekitavad kahju mitmel kombel
ja varastavad ka selle vähese, mis põgenikel on kaasas.
Olukord on raske.
Ehk siis peaksime mingil kombel püüdma mõjutada India otsustajaid.
Jah, kindlasti.
Õigupoolest ainus,
kes suudab Orissa olukorda mõjutada ongi Orissa valitsus.
Ta peaks kaitsma vähemusrahvusi ja -gruppe, sealhulgas ka kristlasi.
Kui mõelda sellele, kui traagilise olukorraga on tegemist,
siis kuidas sellest olukorrast rääkida?
Vajame suuremat abigruppi.
Kellele sellest rääkida ja kuidas edasi toimida?
Üks parimaid võimalusi on kutsuda töötegijaid
kogudustesse rääkima ning olukorda selgitama.
Parim viis on informeerida.
Meil on infot ja arusaamist olukordadest.
Teadvustame seda soomlastele
ja ühtlasi esitame neile väljakutse aidata
neid vendi ja õdesid, kes kannatavad Kristuse pärast.
Kuidas kristlased suhtuvad, kui neile on olukorrast räägitud?
Arvan, et kannatava koguduse lugu pole "suure estraadilava" jaoks.
Sellist väljakutset võetakse väga harva vastu.
Alati leidub neid, kes peavad oma kutsumuseks
toetada ja palvetada kannatava koguduse eest.
Tähtis on, et keegi võtab selle
tõsiselt südamesse, mitte suur hulk pinnapealselt.
Nii on.
Oled olnud selles töös mõnda aega ning India on sulle tuttav maa.
Mida oled reisidel Indiasse kogenud ning mis sind on puudutanud?
India on maa,
kus ebajumalate teenimine valitseb tõsiselt inimesi.
Selletõttu valitseb maal vaesus.
Kuigi kastisüsteem on keelatud 1959. aastast,
valitseb see võimsalt ka täna edasi.
Kui oled sündinud paariana ehk alamasse kasti,
siis sul ei ole võimalik pääseda nendest tingimustest.
Kui viime Indiasse evangeeliumi, siis olen kogenud,
et indialaselt nõutakse alati ohvrit ja ohverdust.
Kui ta õpib tundma Jeesust
ning mõistab, et Jeesus Kristus on lõplik ohver ja muud pole vaja,
siis see vabastab indialase sisemise olemuse.
Tema sees toimub muutus ja see hakkab mõjuma ka väljapoole.
Sellel on suur mõju.
Evangeeliumi viimine Indiasse on tähtsaim asi.
Mida meelt on inimesed, kui pastorid käivad neis külades?
Stefanus Lähetys on kaasatud pastoreid aitavas projektis.
Kas inimesed tajuvad, et kristliku koguduse esindaja tuleb kohale?
Kas mõju on positiivne või mitte?
Kui minna külla, kus ristiusku pole kunagi kuulutatud,
siis on olukord esimestel kordadel keeruline.
Üks pastor kuulutas kolmes erinevas külas evangeeliumi.
Ühes külas mobiliseeriti ta vastu küla vanemad ja pastor peksti läbi.
Neil oli hirm, et pastor toob külla teadmise Jeesusest
ning nende oma jumalad jäävad tahaplaanile.
Neid pastoreid tuleb kindlasti edasi toetada.
Kindlasti.
Lõpetuseks, milline on parim viis nende pastorite aitamiseks?
Kuidas võiksime neid üksikisikutena toetada?
Ennekõike palvetades.
Palvetugi on eriti tähtis.
Kui keegi soovib anda veel isiklikku panust,
siis võib ühendust võtta meie toimetusega.
Räägime, kuidas saab isiklikult toetada pastoreid ja evangeliste.
Tänan Marjukka Lehtonen,
et rääkisid, kuidas läheb Indial tänapäeval.
Jumal õnnistagu sind ja su tööd Stefanus Lähetyses.
Tänan.
Kas võime olla toeks tagakiusatud õdedele ja vendadele?
Kas ulatame neile abikäe?
Kohtume nendega palvesillal.
See on nähtamatu sild,
kuid viib meid tagakiusatud, ahistatud, piinatud
ja üksikute inimesteni, kes vajavad meie tuge.
Võid nendega igapäevaselt kohtuda palvesillal.
Mine liikvele, sinu koht on olemas.
Võid öelda: "Tänu Jumal, et leidsin paiga palvesillal
tagakiusatud õdede ja vendade toetajana."
Tõlge: Külliki Otsa